
RAPORT 

asupra proiectului de Lege pentru ratificarea Acordului 

dintre Guvernul României şi Guvernul Regatului Danemarcei 

privind readmisia cetăţenilor proprii şi a străinilor, 

semnat la Bucureşti, la 25 februarie 1999. 



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru ratificarea Acordului dintre Guvernul României şi Guvernul Regatului Danemarcei privind readmisia cetăţenilor proprii şi a străinilor, semnat la Bucureşti, la 25 februarie 1999, trimis cu adresa nr.54 din 14 februarie 2000, înregistrată sub nr.153/XVIII/11 din 15 februarie 2000.



Consiliul Legislativ a avizat favorabil acest proiect de lege, cu avizul nr.537 din 31 mai 1999. 



Proiectul de Lege pentru ratificarea Acordului dintre Guvernul României şi Guvernul Regatului Danemarcei privind readmisia cetăţenilor proprii şi a străinilor, semnat la Bucureşti, la 25 februarie 1999, a fost adoptat  de către Senat în şedinţa din 7 februarie 2000. 



Comisia pentru politică externă sesizată spre dezbatere şi avizare, a avizat  favorabil proiectul de lege, conform avizului nr.299/XVIII/13/16 februarie 2000. 



Potrivit prevederilor art. 57 din Regulamentul Camerei Deputaţilor, membrii Comisiei juridice, de disciplină şi imunităţi  au luat în dezbatere proiectul de lege în şedinţa din 1 martie 2000. 



În urma examinării, constatând că acordul supus ratificării vizează cooperarea între Guvernul României şi Guvernul Regatului Danemarcei în domeniul readmisiei cetăţenilor proprii şi a străinilor prin stabilirea unor obiective şi acţiuni comune, precum şi a modalităţilor de realizare a acestora, membrii comisiei au hotărât, cu majoritate de voturi, ca proiectul de lege să fie supus, spre dezbatere şi adoptare, plenului Camerei Deputaţilor, în forma adoptată de Senat. 



În raport de obiectul şi conţinutul său, proiectul de lege face parte din categoria legilor ordinare. 

          PREŞEDINTE,                                            SECRETAR,  

    Emil Teodor Popescu                                   Nicolae Grădinaru 

Red. consilier 

Diaconu Dumitra

PAGE  
2

